# Osvedčovanie listín a podpisov obcou

||

Za osvedčenie sa vyberá správny poplatok

**2,00 €** za osvedčenie odpisu (fotokópie) v slovenskom jazyku,

**2,00 €** za osvedčenie podpisu na listine.

Správny poplatok vyberaný obcou sa platí v hotovosti do pokladnice obce. Tento poplatok je príjmom rozpočtu obce.

Osvedčovanie sa vykonáva v úradnej miestnosti obce. Ak žiada o osvedčenie podpisu fyzická osoba, ktorá sa zo zdravotných dôvodov nemôže dostaviť do úradnej miestnosti obce, možno osvedčenie vykonať na inom vhodnom mieste.

**Osvedčovanie listiny:**

Obec pri osvedčovaní listiny zodpovedá za to, že odpis listiny alebo jej kópia sa zhoduje s predloženým originálom listiny alebo s jej osvedčeným odpisom alebo s jej osvedčenou kópiou a že osvedčenie bolo vykonané spôsobom ustanoveným týmto zákonom.

Osvedčením zhody odpisu alebo kópie listiny s predloženou listinou sa neosvedčuje obsah, správnosť ani pravdivosť skutočností uvádzaných v listine.

**Obec nevykonáva osvedčovanie,**

* ak ide o listiny, ktoré sa majú použiť v cudzine,
* odpisov alebo kópií občianskych preukazov, vojenských preukazov, služobných preukazov a obdobných preukazov,
* ak ide o odpisy alebo výpisy zo súboru popisných informácií a zo súboru geodetických informácií katastra nehnuteľností,
* ak sa odpis listiny alebo jej kópia nezhoduje s predloženou listinou,
* ak nemožno porovnať odpis listiny alebo jej kópiu s predloženou listinou, pretože je na to potrebné odborné posúdenie (napríklad mapy, geometrické plány),
* ak je listina napísaná v inom ako v štátnom jazyku; to sa nevzťahuje na listiny napísané v českom jazyku.

Obec osvedčuje zhodu odpisu alebo kópie listiny s predloženou listinou  osvedčovacou doložkou, odtlačkom okrúhlej úradnej pečiatky obce s erbom obce a podpisom osoby, ktorá osvedčenie vykonala.

Osvedčovacia doložka zhody odpisu alebo kópie listiny s predloženou listinou obsahuje údaj, že:

* odpis alebo kópia listiny súhlasí s predloženou listinou,
* počet listov a strán, ktoré odpis alebo kópia obsahuje,
* poradové číslo, pod ktorým je osvedčenie zapísané v osvedčovacej knihe,
* miesto a dátum osvedčenia, a ak je to potrebné, aj hodinu, kedy bola listina predložená.

Ak osvedčovaný odpis listiny alebo jej kópia tvorí dva listy a viac listov, sú spojené šnúrou, ktorej voľné konce sa prekryjú nálepkou s odtlačkom úradnej pečiatky.

**Osvedčovanie podpisu:**

Pri osvedčovaní podpisu na listine obec zodpovedá za to, že podpis na listine urobila alebo uznala za vlastný fyzická osoba, ktorej podpis je osvedčovaný, že sa podpísala do osvedčovacej knihy a že osvedčenie bolo vykonané spôsobom ustanoveným týmto zákonom.

Fyzická osoba, ktorej podpis sa osvedčuje, preukazuje svoju totožnosť občianskym preukazom, cestovným dokladom, vojenským preukazom, námorníckou knižkou alebo povolením na pobyt pre cudzinca; skôr, ako dôjde k osvedčeniu podpisu fyzickej osoby, podpíše sa táto do osvedčovacej knihy pred osobou vykonávajúcou osvedčenie.

  Obec osvedčuje pravosť podpisu na listine osvedčovacou doložkou, odtlačkom okrúhlej úradnej pečiatky obce s erbom obce a podpisom osoby, ktorá osvedčenie vykonala.

Osvedčovacia doložka osvedčenia pravosti podpisu na listine obsahuje:

* meno a priezvisko fyzickej osoby, ktorej podpis bol osvedčený,
* rodné číslo fyzickej osoby, ktorej podpis bol osvedčený (nevyžaduje sa, ak ide o cudzinca, ktorý ho nemá zapísané v doklade, ktorým preukazuje svoju totožnosť),
* adresu trvalého pobytu fyzickej osoby, ktorej podpis bol osvedčený,
* údaj, že podpis na listine urobila alebo uznala za svoj vlastný fyzická osoba, ktorej podpis bol osvedčený,
* poradové číslo, pod ktorým je osvedčenie zapísané v osvedčovacej knihe,
* údaj, akým spôsobom bola preukázaná totožnosť fyzickej osoby, ktorej podpis bol osvedčený (druh a číslo preukazu totožnosti, adresa pobytu v čase osvedčovania),
* miesto a dátum osvedčenia, a ak je to potrebné, aj hodinu, kedy bola listina predložená.   [**ŠKOLSTVO**](http://www.obeckrivan.sk/skolstvo.phtml?id5=13748)[**ENERGETICKÉ OKIENKO**](http://www.obeckrivan.sk/energeticke-okienko.phtml?id5=19664)[**KNA**](http://www.obeckrivan.sk/kniznica.phtml?id5=3385)

[**RÍMSKOKATOLÍCKA CIRKEV**](http://www.obeckrivan.sk/osvedcovanie-listin-a-podpisov-obcou.phtml?id_menu=132289&id_kat_for_open=16197#kat_label_16197)

[**DIVADELNÝ OCHOTNÍCKY SÚBOR**](http://www.obeckrivan.sk/divadelny-ochotnicky-subor.phtml?id5=24659)

[**ŠPORT**](http://www.obeckrivan.sk/osvedcovanie-listin-a-podpisov-obcou.phtml?id_menu=132289&id_kat_for_open=13287#kat_label_13287)

[**JEDNOTA DÔCHODCOV**](http://www.obeckrivan.sk/osvedcovanie-listin-a-podpisov-obcou.phtml?id_menu=132289&id_kat_for_open=13281#kat_label_13281)

[**FOTOGALÉRIA**](http://www.obeckrivan.sk/fotogaleria.phtml?id5=2462)[Firmy a služby](https://detva.virtualne.sk/firmy-a-sluzby.html" \t "_blank" \o "Firmy a služby - Položka bude otvorená v novom okne)  
[Spravodajstvo](https://detva.virtualne.sk/spravodajstvo.html)  
[Ubytovanie](https://detva.virtualne.sk/firmy-a-sluzby/ubytovanie.html)  
[Stravovanie](https://detva.virtualne.sk/firmy-a-sluzby/stravovanie-zabavne-podniky.html)  
[Mapa](https://detva.virtualne.sk/info-mapa/ulice.html)  
  
[Inzercia](https://detva.virtualne.sk/inzercia.html)  
  
[Akcie a podujatia](https://detva.virtualne.sk/akcie-a-podujatia.html)